છોટાઉદેપુર: ભાગદોડ અને વ્યસ્ત જીવનમાં લોકો અવર જવર માટે સામાન્યપણે બાઈક કે કાર નો ઉપયોગ કરતા હોય છે. તો કેટલાક લોકો ફક્ત દેખાવા માટે લક્ઝરીયસ વાહનોનો ઉપયોગ કરે છે. પરંતુ છોટાઉદેપુરના યુવાન અને ઉત્સાહી IAS ઓફિસર એવા પ્રવીણ ચૌધરી ઓફિસ જવા માટે સાયકલનો ઉપયોગ કરે છે. છોટાઉદેપુરના એસ.ડી.એમ. તરીકે ફરજ બજાવતાં પ્રવીણ ચૌધરીનું કહેવું છે કે સાયકલ ચલાવાથી પ્રદુષણ અટકે છે અને તેની સાથે તંદુરસ્ત સ્વાસ્થ્ય પણ જળવાય છે.વાતાવરણમાં ફેલાતા પ્રદુષણને અટકાવવા પેટ્રોલ, ડીઝલથી ચાલતાં વાહનોનો બિનજરૂરી ઉપયોગ ટાળવો જોઈએ.